স্কুলে ভর্তির জন্য দিতে হবে বেশি টাকা! বিক্ষোভ অভিভাবকদের

পূর্ব মেদিনীপুর: সরকারি স্কুলে ছাত্র-ছাত্রীদের পড়াশোনার জন্য দিতে হচ্ছে দেড় হাজার টাকা! যা সরকারি নির্ধারিত ফি-এর থেকেও অনেক বেশি বলে দাবি করা হচ্ছে পড়ুয়াদের অভিভাবকের তরফ থেকে। তবে সরকারি ওই স্কুলের দাবি, স্কুলের উন্নতি করণের জন্য ৪ থেকে ৮ বস্তা সিমেন্ট লাগবে, পাশাপাশি বেস কিছু সামগ্রী লাগবে স্কুলের উন্নতি করণের জন্য। অভিযোগের তীর পাঁশকুড়া ব্র্যাডলি বার্ড হাই স্কুলের বিরুদ্ধে।

আরও পড়ুন: এবার আওয়ামি লিগের কর্মীদের উদ্দেশে ভাষণ দিতে চলেছেন শেখ হাসিনা

হাই স্কুলের ক্ষেত্রে শিক্ষা দফতরকে বলা হয়েছে, স্কুল ডেভেলপমেন্ট ফি বাবদ পড়ুয়াদের থেকে বছরে একবার সর্বোচ্চ ২৪০ টাকা নেওয়া হবে, যদি সেই ফি দিতে কোন স্কুল পড়ুয়া না পারেন তাহলে সেই পড়ুয়ার ফি মুকুব করার কথা বলা হয়েছে সরকারের তরফ থেকে। কিন্তু সরকারি সেই নির্দেশিকাকে বুড়ো আঙুল দেখিয়ে পাঁশকুড়া বার্লি পার্ট হাইস্কুলের ছাত্র ভর্তির ক্ষেত্রে মোটা টাকা নেওয়া হচ্ছে বলে অভিযোগ করেন অভিভাবকেরা।

এক অভিভাবক জানান, ‘ আমি ফুচকা বিক্রি করে সংসার চালাই। স্কুলে ভর্তির দেড় হাজার টাকা পাব কোথায়? স্কুল কর্তৃপক্ষ তার কোন কথাই শোনেনই, যার জেরে বাধ্য হয়ে তার বউয়ের হাতের পলা বিক্রি করে স্কুলের ফি মেটান ওই অভিভাবক’। অন্যান্য অভিভাবকরাও একাধিক অভিযোগ করেন স্কুলের বিরুদ্ধে। পাশাপাশি কোন অভিভাবক যদি রাজি না হন বারতি টাকা দিতে তাহলে সেই সব পড়ুয়াদের স্কুলে আসতে বারণ করা হচ্ছে কর্তৃপক্ষের তরফ থেকে। আর এই অভিযোগ তুলে আজ স্কুলের সামনে বিক্ষোভ দেখান পড়ুয়ার অভিভাবকরা।

দেখুন অন্য খবর